open-index/open-wikipedia-markdown huggingface dataset:
Alfabet latin

L**'Alfabet latin**, clamât ancje **Roman**, al è il plui doprât sisteme alfabetic dal mont, tant che lu si pues cjatâ in ducj i continents, dulà che al è stât puartât dai colonizadôrs che a vignivin de Europe e daspò al è stât adotât ancje par lenghis indigjenis, come il Tagalog tes Filipinis o par l'Indonesian.

## Lis letaris maiusculis

Lis letaris fondamentâls, chês de lenghe inglese:

## Lis letaris minusculis

Chestis letaris no son avonde par rapresentâ i diviers suns in dutis lis lenghis che a doprin l'alfabet latin; par chest, a son stâts zontâts sei segns diacritics (tilde, cedilie, hacek, sorelineaturis, segns tal mieç, e v.i.), sei leaduris (par esempli il ß dal alfabet todesc), sei impuartantis letaris di altris alfabets (par esempli il þ dal alfabet runic). Un altri mût doprât par indicâ suns che no àn un corispetîf tal alfabet latin al è chel di creâ digrams, ven a dî doi caratars (si dîs *trigrams* se a son trê) calcolâts di segn unic (par esempli il *ll* dal spagnûl, come in 'paella', il *cj* dal furlan come in 'Cjargne', il ''gli' dal talian come in 'aglio').

## Alfabet furlan

Tal furlan si doprin ancje la c cu la cedilie (une C cuntune ondute sot) e l'acent circonflès su lis vocâls par segnâ chês che a son lungjis.

## Storie
L'alfabet latin al nas tal VIII secul p.d.C e al derive di chel etrusc, che chel al è basât sul grêc. Fin ae ete di mieç a esistevin dome lis letaris maiusculis.
Cu la difusion dal cristianisim ancje altris lenghis a cjapin l'alfabet latin, e cussì a fasaràn, tai secui, ancje popui no indoeuropeans come ongjarês e finlandês; dopo, cul colonialisim, l'alfabet si sparnice par dut il mont.
Union Europeane

La **Union Europeane** (**UE** in curt) e je une organizazion sorenazionâl che al dì di vuê e cjape dentri 28 stâts. L'an de nassude de Union al è il 1992, cuant che al fo fat bon il Tratât di Maastricht, che al cjape il non de citât olandese dulà che al è stât firmât. Prime di cheste date a si cjatin putropis organizazions, come la Comunitât Europeane e prime ancjemò la Comunitât Economiche Europeane, nassude uficialmentri ai 1 di Zenâr 1958.

Lis ativitâts de Union Europeane a cuvierzin dutis lis areis, de salût ae protezion dal ambient, de difese ae economie, ma lis sôs competencis a gambiin une vore: par esempli pe agriculture, la Union e à une politiche comun, ma par la difese spes lis opinions dai stâts a son diviersis e chest al causione problemis.

## Istituzions
La Union e à une vore di istituzions:
* il Parlament European, cun 732 membris;
* il Concili de Union Europeane (o *Concili dai ministris*), 25 membris;
* la Comission Europeane, 25 membris;
* la Cort di Justizie, 25 membris;
* la Cort dai Conts, 25 membris.dullio 
A chestis a van zontadis chês economichis, come la Bancje Centrâl Europeane, e lis agjenziis che a àn di puartâ indevant politichis par setôrs specifics.

Figure:European-parliament-strasbourg-inside.jpg|Il parlament european a Strasburc
Image:Eurotower in Frankfurt.jpg|L'Eurotower a Francfurt
Image:Belgique - Bruxelles - Schuman - Berlaymont - 01.jpg|Sît de commission europeane a Bruxelles


## Paîs membris
La Union Europeane e à 28 paîs membris, une superficie di 4.326.253 km&sup2; e cirche 495 milions di citadins tal 2006. Se e fos un stât unic, al sarès il setim par dimension e il tierç daûr a Indie e Cine pe popolazion.

Dai sîs paîs dal inizi, par mieç di putrops slargjaments si è rivâts a 28 paîs membris.

**Notis:**
* La Groenlande e à lassât la Union tal 1985, decision cjapade cuntun referendum. 

* Il Ream Unît al à lassât la Union tal 2020, decision cjapade cuntun referendum clamât Brexit . 

### Membris futûrs e altris paîs
* La Macedonie dal Nort e la Turchie a son candidâts uficiâls a deventâ membris
* Islande, Norvegje e Svuizare no son membris ma a àn speciâi tratâts cu la Union.

## Lenghis

Inte Union Europeane a esistin 23 lenghis uficiâls, e ducj i documents presentâts dai citadins aes istituzions Europeanis a puedin jessi scrits in une des lenghis uficiâls. Inte **Comission Europeane**, purpûr, dome 3 (inglês, francês e todesc) a son dopradis come lenghis di lavôr.


## Leams esternis
* Sît de Union in dutis lis lenghis uficiâls
* Europedia: Guide to European policies and legislation
Psicologjie

La **psicologjie** (dal grêc psyche (*ψυχή*) = spirt, anime e logos (*λόγος*) = discors, studi  duncje studi de anime) e je la sience sociâl che e studie il rapuart tra oms (ma ancje animâi) che a puartin a compuartaments particolârs.

## Teoriis
* Analisi transizionâl
* Automotivazion
* Ipnoterapie
* Psicoanalisi
* Terapie familiâr

## Vôs leadis
* Psichiatrie

## Leams esternis
*  Ordin nazionâl talian dai psicolics
Pari Nestri

Il **Pari Nestri** (par latin *Pater Noster*) e je probabilmentri une des preieris plui cognossudis de religjon cristiane e si cjatile tal vanzeli di Matieu al cjapitul 6, versets dal 9 al 13, inte Biblie furlane a pagjine 2051.

Secont il Testament Gnûf, la orazion e je stade tirade fûr di Jesus di Nazareth cuant che i apuestui i domandarin di judâju e vuidâju inte preiere. E je clamade "Pari Nestri" parcè che inte dotrine de Trinitât, acetade di une vore di variants dal Cristianisim, Jesus al è considerât la incarnazion di Diu su la Tiere, che par chel al è clamât "Signôr".

In cualchi traduzion a son stadis zontadis un pâr di riis che a disin: "to al è il ream, tô e je la potence e tô e je la glorie, tai secui dai secui".

Cheste preiere e fâs part di une resonade ben plui largje di Jesus, chê dal Sermon dal Mont.

## Pari nestri par furlan

    Pari nestri che tu sês in cîl,
    che al sedi santifiât il to non,
    che al vegni il to ream,
    che e sedi fade la tô volontât
    sicu in cîl cussì ancje in tiere.
    Danus vuê il nestri pan cotidian
    e pardoninus i nestris debits
    sicu ancje nô ur ai pardonìn ai nestris debitôrs
    E no stâ menânus in tentazion
    ma liberenus dal mâl.
    To al è il ream, tô e je la potence, tô e je la glorie intai secui dai secui.
    Amen.

## Pari Nestri te Biblie de [[C.E.I.]] (voltade di don Antonio Bellina)
    Pari nestri, che tu sês tai cîi,
    ch'al sedi santificât il to non,
    ch'al vegni il to ream,
    ch'e sedi fate la tô volontât
    come in cîl, cussì in tiere.
    Dànus vuè il pan che nus covente,
    parinus jù i nestris debiz
    come che nô ur ai parìn jù ai nestris debitôrs
    e no sta molânus te tentazion,
    ma liberinus dal mâl.
    Amen.

## Leams esterns
* Pari Nestri in 1310 lenghis
* Version in aramaic ancje scoltabil
Organizazion des Nazions Unidis

L**'Organizazion des Nazions Unidis** (ONU) al è un organisim sorenazionâl inmaneât tal 1945 e che al dì di vuê al cjape dentri 192 stâts. Dai stâts indipendents ricognossûts di ducj, al mancje dome il Vatican, che al à però un puest di osservadôr fis; altris paîs come la Palestine no son rapresentâts in maniere uficiâl.

L'organizazion e je vierte a ognidun che al vueli rispietâ i principis dal ONU, in prin la volontât di pâs; la sede principâl dal organisim e je a New York, tai Stâts Unîts.

Il non al fo doprât pe prime volte te Seconde vuere mondiâl par indicâ i aleâts, e daspò de fin de vuere al fo trasferît ae gnove organizazion. 

Lis lenghis uficiâls a son sîs: inglês, spagnûl, cinês, rus, francês, arap.

## Organizazion

Tal 1945 i rapresentants di 50 nazions si son cjatâts a San Francisco, tai Stâts Unîts, par scrivi la Cjarte Organizative das Nazions Unidis. Chest al e sucedût il 24 di Otubar dal 1945 cuant che la Cine, i Stâts Unîts, la France, la Russie e il Ream Unît, adun cu la maiorie dai paîs presints, a àn ratificât la cjarte, che e definìs i dirits e i dovês dai paîs membris.

I principai orghins des Nazions Unidis a son: la Assemblee Gjenerâl, il Consei di Sigurece, il Consei Economic e Sociâl, il Consei dai Trusteeship, la Cort Internazionâl de Justizie, il Segretariât. Segretari Gjenerâl al è Ban Ki-Moon.

La famee des Nazions Unidis e je formade di programs specializâts come l'UNICEF (specializât tai jutori a la infanzie, e l'UNDP, il program pal svilup).

La sede (headquarters) e je a New York, tai Stâts Unîts.

## Leams esternis
* Sît uficiâl
Belgjo

Il **Belgjo** oben **la Belgjiche** al ê un stât de Europe ocidentâl che al fâs part de Union Europeane de date de fondazion de Comunitât Economiche Europeane, il 25 di Març dal 1957. 

La superficie de Belgjiche e je di 30.510 km², cun plui di 10 milions di abitants, dividûts in chei che a fevelin olandês (Flamants) e chei che a fevelin francês (Valons), cuntune piçule minorance che e fevele todesc a Malmedy e Eupen, citâts che fin tal 1919 a jerin part de Gjermanie. La capitâl e je Brussel. 

La Belgjiche e je un dai stâts che a àn la plui alte densitât di popolazion e al è une vore industrializât, cun viis di comunicazion modernis e il secont puart plui grant de Europe, chel di Anverse.

Dilunc dal secul XX, une vore di Furlans son emigrâts in Belgjiche, cjatant lavôr dispès intes minieris o come muradôrs.

## Leams esternis

Liste dai Fogolârs Furlans in Belgiche

Articul: L’emigrazione dal Friuli Venezia Giulia in Belgio (F. Micelli)
Tiliment

Il **Tiliment** (o ancje **Taiament**, **Timent**, **Tilimint**, **Tiument**, **Tuement** o **Tuliment** in fornês) al è il flum plui lunc dal Friûl cun 178 km. Al nas sul confin des provinciis di Udin (Comun di For Disore) e Belun (Lorenzago), a 1195 m di altece, al scor te Cjargne, daspò al divît la Provincie di Udin di chê di Pordenon. Si bute tal mâr Adriatic jenfri Lignan e Bibion. Il regjim dal Tiliment al è une vore iregolâr. Tal 1966 al à vût une plene disastrose che e à puartât distruzion in dute la Basse.
1976

1975 < **1976** < 1977

## Acjadiments
### Friûl
* 6 di Mai - Taramot in friûl

### Mont
* 24 di Novembar - Un taramot in Turchie al fâs 60.000 muarts

## Nassûts

## Muarts

## [[Premis Nobel]]
* pe Pâs: Mairead Corrigan, Betty Williams
* pe Leteradure: Saul Bellow
* pe Midisine: Baruch S. Blumberg, D. Carleton Gajdusek
* pe Fisiche: Burton Richter, Samuel C. C. Ting
* pe Chimiche: William N. Lipscomb
* pe Economie: Milton Friedman

## Variis

## Cjale ancje
* Storie an par an
2004

2003 < **2004** < 2005

* An internazionâl pal rîs pes Nazions Unidis
* An bisest

## Acjadiments

### Mont
#### Mai
* 1 di Mai - a entrin te Union Europeane 10 stâts: Cipri, Republiche Ceche, Estonie, Ongjarie, Letonie, Lituanie, Malte, Polonie, Slovachie, Slovenie
#### Novembar
* 24 di Novembar - Il guvier irlandês al domande che il Gaelic al deventedi lenghe uficiâl de Union Europeane.

## Nassûts

## Muarts

## [[Premis Nobel]]
* Pâs: Wangari Maathai
* Leterature: Elfriede Jelinek
* Midisine: Linda B. Buck, Richard Axel
* Fisiche: David J. Gross, H. David Politzer, Frank Wilczek
* Chimiche: Aaron Ciechanover, Avram Hershko, Irwin Rose
* Economie: Finn E. Kydland, Edward C. Prescott

## Variis

## Cjale ancje
* Storie an par an
Andore

**Andore** al è un stât de Europe ocidentâl. La sô capitâl e je Andore-La Vella.

## Gjeografie
Al è un dai sîs plui piçui stâts de Europe, cun Sant Marin, Liechtenstein, Citât dal Vatican, Malte e il Principât di Muini.

Si cjate tal mieç des montagnis, jenfri la France e la Spagne, cuntune altitudin mediane di 1.996 metris s.n.m. Il pont plui bas al è al confin cu la Spagne, a 870 metros.

## Storie

## Popolazion
Dome il 33% dai residents al à la citadinance andorane; la maiorance (43%) e je di origjin spagnule, mintri che l'11% al è francês e il 7% portughese. Il restant 6% al à altris nazionalitâts.

La popolazion e je di cirche 70.000 personis, cuntune densitât di 54 abitants par chilometri quadri.

## Economie
La plui impuartant vôs de jentradis al è il turisim, pari al 80 par cent dal PIL. Ancje il setôr bancari al contribuìs ae economie, soredut par vie dal so stât di paradîs fiscâl.

### Valude
La monede di Andore e je l'Euro; il paîs, purpûr, nol à mai vût une monede proprie, doprant prime dal 2002 il franc francês e la pesete spagnule.

Contrariamentri ai altris piçui stâts europeans che a doprin l'Euro, Andore no cugne monedis.
Politiche

La **politiche** e je il procès e il metodi di cjapâ decisions pai grups. Si ben che e sedi gjeneralmentri doprade cjacarant dai guviers, la politiche si cjate in dutis lis interazions umanis di grup.

## Cjale ancje

* guvier
Cristianesim

Il **cristianesim** al è une religjon monoteistiche basade sore la vite e i insegnaments di Gesù di Nazareth, cjapade sù dai siei prins fidêi in tal Gnûf Testament. E je la plui grant religjon dal mont, cun pressapôc 2,6 miliarts di fidêi, un tierç da la popolazion dal mont. E spartìs cul Ebraisim i libris da la Torah (cjapade dentri il Vieri Testament), e par chest e je a voltis clamade religjon abramitiche.
Il Cristianesim al cjape dentri tantis tradizions religjosis che e cambiin une vore cu la culture, e tantis diviersis glesiis e setis. Di solit e je divise in trê ramaçs principâls, plui altris.
# Catolicisim (difondude soredut tai paîs di culture latine in Europe, tes Americhis e in Australie).
# Ortodossie(difondude soredut tai paîs dal Est Europe) 
# Protestantesim o Evangjelisim (dividût in glesiis nazionâls e di pinzîr scu Valdisim, Metodisime, Luteranisim, anglicanisim, Pentecostalisim).
# Altris confessions come Glesie di Crist, Testemonis di Jeova, Mormons.
Cierts ramaçs a no son grups uniforms.

## Difusion
Secont i dâts plui recents, il Cristianesim al è la religjon plui difondude tal mont, cun 2 miliarts e cent milions di praticants, dividûts in:
* 1,1 miliarts di catolics
* 510 milions di protestants (in diviers grups)
* 216 milions di ortodòs
* 158 milions d'indipendents (no leâts a lis grandis corintis)
* 31,7 milions che a fasin part di altris grups.
Vençon

**Vençon** (*Peuscheldorf* te todesc, *Pušja ves* te sloven) al è un comun di 2.297 abitants in te provincie di Udin. Borc da l'ete di mieç distrut dal taramot dal 1976, al è stât ripuartât a lis condizions di un timp graciis a une dure opare di ricostruzion.

## Gjeografie
La citadine e jè logade a 230 m a sud de confluence di dos impuartantis valadis, chê dal Tiliment e chê de Fele. Part dal teritori comunâl e fâs part dal Parc naturâl da lis Prealis Iuliis.

## Storie
Il non de citadine lu si cjate pe prime volte intun document dal 923 come *Clausa de Albiciones*; cui ains Albiciones deventarà Aventinone, Avenzone, Venzone. Siguramentri il toponim al ven da *av-au*, *flusslauf* (fontane), e par chest si cròt che il non al vegni dal turint Vençonasse. Il prin document uficiâl là che e ven nomenade Vençon al è parò dal an 1001.
Lituanie

La **Lituanie** (*Lietuva*) e je un stât de Europe orientâl che e je jentrade te Union Europeane e te NATO tal 2004. Al è un dai 3 stâts baltics che e fasevin part une volte de Union Sovietiche.

## Gjeografie

Al è un stât de Union Europeane cun capitâl Vilnius. 

Al è logât di front de penisule scandinâve e al è bagnât dal Mâr Baltic. Al confine cu la Polonie e cu l'enclave  Russe di Kaliningrad a ovest; cun la Bielorussie a est e la Letonie a nord.

## Storie
Influençât par un lunc timp de Gjermanie, e fo une republiche indipendente dal 1918 fintremai il 1940. Daspò e fo anetude inte Union Sovietiche. 

## Citâts de Lituanie

* Kaunas
* Klaipeda
* Siauliai
* Palanga

## Sport
Arvydas Sabonis, Basketball, Kaunas Zalgiris
Sarunas Jasikevicius, Basketball, New Orlean

## Leams

* Sît uficiâl
Zûc

Il **zûc** e je un'ativitât ricreative fate da une o plui personis (i zuiadôrs), basade su:

# un obietîf che i zuiadôrs an di cirî di cjapâ (che pues ancje jessi diviers par ogni zuiadôr);
# un insiemi di regulis che determinin ce che i zuiadôrs puedin e non puedin fâ intant di zûc.

I zûcs nassin o di culture popolâr o di inventôrs e, oltri che dâ interten e divertiment, tignin cont chê che jere la lor funzion primarie inte culture umane: l'educazion, inte infanzie cun i zûcs basats su formis, letaris e colôrs, daspò cun l'esercizi da la memorie (es. zûcs cun lis cjartis e quiz), cun l'invît al resonament (es. Zûc dai scacs, zûcs di strategie) e l'acuist di cualchi realtât (es. zûcs di simulazion). In une vore di altris zûcs, paraltri, l'element fondamentâl e je la fortune (es. zûcs di azard).

I zûcs puedin avê dome un zuiadôr (solitari), ma, gjeneralmentri, previodin una competizion fra doi o plui.

La Ludologjie o studi dai zûcs pues implicâ une vore di dissiplinis, tirant dentri psicologjie, sociologjie, calcul da lis probabilitâts, statistiche, economie, etnomatematiche e teorie dai zûcs, ramaç specialistic da la matematiche.
Teatri

Il **teatri** e je chê art dal spetacul dulà ca si recitin storiis denant a un public doprant combinazions di dialic, mots, musiche e bal — pratichementri un o plui da lis altris arts dal spetacul. Oltri al tradizionâl stîl in forme di dialic, il teatri al pues presentâsi come opere, balet, art dai mims, kabuki, bal indian classic, opere cinêse e une vore di altris formis.
Telecomunicazion

La **telecomunicazion** e je la comunicazion a distance, cjapant dentri radio, telegrafie, television, telefonie, comunicazion di dâts e rêts di calcoladôrs.

Lis elements di un sisteme di telecomunicazion son un trasmetidôr, un mieç (linee) e possibilmentri un canâl sore il mieç, e un ricevidôr. Il trasmetidôr e je un argagn che trasforme o codifiche il messaç intun fenomen fisic: il *signâl*. Il mieç di trasmission, par sô nature fisiche, probabilmentri modifiche o degrade il signâl in tal troi dal trasmetidôr al ricevidôr. Il ricevidôr al a un mecanisim bon di redimi il messaç, dentri un ciertun limit di degradation dal signâl. Des voltis, il ricevidôr finâl e je il voli uman e/o l'oreli (o in cualchi câs estrem altri argagns sensoriâls) e il riscat dal messaç e je fât dal cerviel.

La telecomunicazion pues jessi pont-a-pont, pont-a-multipont o "a ploe", che je une forme particolâr di pont-a-multipont ch'al va dome dal trasmetidôr ai ricevidôrs.
Art

La **art**, tal sens plui larc de peraule, e je la espression de creativitât e/o de imagjinazion.

Vie par la storie scrite dal gjenar uman, il concet al è stât stret in tancj mûts. Par fâ un esempli, la peraule "art" e je dispès doprade par lis arts visuâls, mentri il plurâl "arts" al è impleât par il grup formât da lis arts visuâls, de leterature, de musiche e dal bal. Des voltis, invezit, si dopre la peraule "art" cjacarant di professions artesanis.

La art e samee jessi une idee scuasit universâl intal gjenar uman — integrât a la condizion umane. Dutis lis culturis la produsin, e ducj i fruts a sintin l'impuls di sfogâ la creativitât.
Chimiche

La **chimiche** (grêc *χημεία*) e je la sience de materie che e studie la composizion, la struture e lis propietâts des sostancis, e lis trasformazions che jê e subìs. Al studie ancje i mûts cun cui i atoms a si combinin jenfri di lôr par creâ lis molecule e cemût lis moleculis a interagjissin une cu la altre.

## Branchiis de chimiche
La chimiche e je di solit dividude in:

* Chimiche inorganiche
* Chimiche organiche
* Chimiche fisiche
* Chimiche analitiche
* Biochimiche
* Chimiche industriâl

## Concets di base
La materie e je formade di atoms, che a son componûts di un nucli cun cjarie positive che al conten protons e neutrons e un ciert numar di eletrons cun cjarie negative che a corin atôr dal nucli. 

## Cjale ancje
* Tabele periodiche
Eletroniche

La **eletroniche** e je la sience e la tecnologjie dal control dai eletrons. Cheste peraule si dopre vuê par l'insiemit di cognossincis pratichis e teorichis necessaris par progjetâ e realizâ aparâts in stât di elaborâ grandecis fisichis, doprant il flus di corint eletroniche. I argagns eletronics son circuits eletronics costituîts di components, atîfs e passîfs, leadis cun fîi o trois condutîvs, par solit metalics, percorûts de corint eletriche.

La eletroniche e la eletrotecniche a son dôs dissiplinis a strent leadis, che si diferenziin par la aplicazion: mintri che la eletrotecniche e à come fin principâl di trasmeti potence eletriche e gjestî e progjetâ machinis eletrichis, la eletroniche si ocupe massime da la elaborazion dai segnâi eletrics e daspò da la informazion.

Par une vore di autôrs (i.e. Jakob Millman), la eletroniche si pues definî il studi dal mot dai eletrons difûr dai metals. Seont cheste definizion, la eletrotecniche e lis aplicazions radio classichis no jentrin intal cjamp da la eletroniche, che al cjape dentri dome i argagns a semicondutôrs (silici, gjermani, semicondutôrs combinâts), i cjanuls a vueit (valvolis) e la propagazion dal cjamp eletromagnetic in mieçs dieletrics come la aiar o il veri (fibris otichis).
Inzegnerie

L**'inzegnerie** e je l'aplicazion de sience pure a problemis pratics. Plui precisementri, l'inzegnerie e je une ativitât professionâl che dopre imagjinazion, judizi, e inteligjence in te aplicazion de sience, tecnologjie, matematiche e esperience pratiche par progjetâ, produsi e fâ lâ ogjets utii o procès che a sodisfin lis dibisugnis e lis sens de umanitât. I professioniscj che esercitin legalmentri la profession son clamâts inzegnîrs.
Sport

Il **sport** al è une batarie di ativitâts, in gjenar fisichis, fatis par fins ricreatîfs: par competi, par divertisi, par miorâsi o par altris motîfs. Ancje dome cjalâ un event sportîf al è une robe che al pues puartâ gjoldiment. Lis divisions principâls a son in sport a scuadris, o sport individuâl, e in sport agonistic o diletantistic. E je une des ativitâts plui vieris praticadis dai oms.

Le peraule al ven dal inglês *sport*, che al ven a sô volte dal francês *deport*, che al vûl dî divertiment, distrazion.

## Sports plui cognossûts
* Balon
* Bale tal zei
* Bale a svol
* Rugby
* Sports motoristics
* Schi
* Nadâ
* Ciclisim
* Arcierie o Tirâ cun l'arc

## Sportivitât
Leât ae idee di sport al è il concet di sportivitât, dispès identificât cu la frase di Pierre De Coubertin *l'impuartant al è partecipâ*. Cheste idee e riunìs i ideâls di cortesie, onestât, moderazion cuant sei se si piert sei se si vinç.

## Politiche e sport
Spes sport e politiche a son stâts plui leâts di ce che a dovaressin jessi: i esemplis pi famôs a son tal periodi dal apartheid in Sud Afriche e lis Olimpiadis organizadis tal 1936 a Berlin par celebrâ la Gjermanie nazionalsocialiste. 

## Sport e art
Spes al è dificil distingui tra sport e art: il patinaç sul glaç al riunìs elements di ducj e dôs lis areis; ancje une vore di sports origjinaris dal Asie no son separabai des parts tradizionâls e artistichis.
Ateisim

L**'ateisim**, tal sens plui larc de peraule, e je l'assence di crodince inte esistence di Diu, o di realtâts trassendentis l'om. Cheste definizion e cjape dentri tant chei che a sostegnin che i dius no esistin, la definizion plui strete di ateisim, che chei che no an nissune crodince su l'esistence dai dius, cjapant dentri l'agnosticisim incirche la religjon, che afirme che no si pues dî nuie su un argoment di cui no si a une cognossince suficiente. 

Si ben che i ateiscj dispès a son razionaliscj e une vore di lôr a son setics o umaniscj, nol è une singule ideologjie che ducj i ateiscj a spartissin. Cundiplui, unevore di ateiscj no son dal dut inreligjôsis; a son ateiscj che a son religjôs o spirituâls al dispiet de assence di crodince inte esistence di Diu.
Tabele periodiche

La **tabele periodiche dai elements chimics** cemût che la cognossin al dì di vuê e nas atôr dal 1870, cuant che Dmitri Mendeleev e cjapà il pês atomic come criteri di ordenament dai elements. Za intal 1789 Lavoisier al veve provât a organizâ i elements, ma cence un criteri convincent. Tal 1911 Henry Moseley al disvilupà il lavôr di Mendeleev, ordenant i elements pal numar atomic, par cui si pues cjatâ grups regolârs inte tabele. La precision di cheste tabele e je testemoneade dal fat che i puescj che a jerin vueits in chel timp, a forin daspò implenâts cui gnûfs elements discuvierts che si lavin a posizionâ in mût precîs tai puescj libars; par chest la tabele e je considerade un dai plui grancj risultâts de chimiche moderne.

La tabele e je dividude in grups e periodis: i grups (lis colonis de tabele) a riunissin i elements cu la stesse configurazion eletroniche esterne; i periodis invezit (lis riis de tabele) a partissin di un element che e à un eletron tal orbitâl s, par lâ indevant cun ducj i elements che'nd àn il numar atomic pi grant di un rispiet al precedent.

## Leams esternis
* Tabele periodiche dai elements par furlan
Medisine

Cun **medisine**, inte lenghe furlane, si intindin svariâts concets leâts fra lôr:
# La medisine come sostance curative;
# Il complès des dissiplinis sientifichis che, studiant la fisiologjie e lis patologjiis, si ocupin de salût de int o dai animâls.
# La pratiche professionâl de art mediche da part di une persone (miedi) che al à otignût un titul academic ricognossût legalmentri;
# Il studi e la prevenzion di patologjiis leadis a un particolâr contest sociâl (medisine dal lavôr, medisine da lis comunitâts, medisine sportive, medisine spaziâl)
# L'aplicazion da lis cognossincis medichis a particolârs cjamps no diretementri leâts a la salût di individuis o comunitâts (medisine legâl)
# La pratiche di dissiplinis di cure alternativis, no ricognossudis uficialmentri, viôt medisine alternative;
Sanitât

Si ben che **sanitât** vûl dî ancje salût, ven a stâi il stât di plen benstâ fisic, mentâl et sociâl (che no consisti dome intune assence di malatie o infermitât), par furlan cun cheste peraule si intindi gjeneralmentri la sanitât publiche, il complès dai mieçs coletîfs bons di promovi la salût e di miorâ lis condizions di vite.
FLK

I **FLK** a son une clape musicâl folk furlane. Si conte che FLK al vûl dî Furlan Liberation Kongress. Il grup al è nassût intal 1992, bielzà tai prins agns novante i FLK e son rivâts a vê une buine notorietât ancje fûr dal Friûl partecipant cun sucès a Arezzo Wave. I FLK a son te ultime formazion: Cristina Mauro, vôs; Deborah Cutugno, vôs; Loris Luise, percussions e corus; Stefano Montello, ghitare e vôs; Flavio Zanier, bas, piano e corus; Daniele Flaiban, ghitare; Marco Furlan, batarie. I fradis Carrara, Guido (ghitare, tescj e musichis) e Michêl (batarie) in moments difarents a àn cjapadis diviersis stradis. 
Cun lôr a àn sunât plusôrs musiciscj e dal 1995 al 2000 a àn dade la idee che la gnove musiche furlane, leade a lis lidrîs, ma plui eletriche e percussive, e ves la pussibilitât di rivâ a un public forest ancje se in lenghe furlane. Chest a nol è sucedût. 

Tai agns le clape e a gambiât plui voltis non: Mitili - Mitili Folk - Mitili FLK - FLK

## Discografie
* *Ratatuje*, autoproduzion (1993)
* *[[Colôrs]]*, CNI (1995)
* *Re Noir*, CNI (1997)
* *Sintetiche, sincretiche, sinaptiche* (1999) (a non di Stefano Montello e Lino Straulino)
* *Sun*,  CNI (2000)
* *La Solitudine del Mitilo* (CD alegât al libri di Stiefin Montel), Progjet Colonos (2003)
* *Dancing Calypso*, Artesuono (2007)
## Leams esternis
*Pagjine Facebook dal grup
*  Pagjne su MySpace
Alfabet furlan

L**'alfabet furlan** inte grafie standard al è chel latin cun in plui la cedilie (ç), simbul doprât ancje par francês, ocitan, catalan, portughês.

 Aa Bb Cc Çç Dd Ee Ff Gg Hh Ii Jj Ll Mm Nn Oo Pp Qq Rr Ss Tt Uu Vv Zz 

La q si cjate dome intal câs di nons storics furlans, di lûc o di persone, in ducj i altris câs si dopre la c. Dongje di chestis letaris a si doprin in peraulis forestis ancje 
 k, w, x e y

## Diacritics
Par furlan si doprin ancje l'acent curt o ugnul (') e l'acent lunc o dopli (^), oltri al apostrof.

## Digrams
Oltri i 26 segns dal alfabet par furlan si doprin ancje 7 digrams, ven a stâi grops di doi segns che a si lein tant che un sun sôl. I digrams a son:
 ch gh ‘s ss gn cj gj 

## Cjale ancje
* Grafie uficiâl
* Grafie Faggin-Nazzi
Storie

La **storie** e je la dissipline che si ocupe dal studi e de interpretazion dai fats dal passât de int, des fameis, e des societâts umanis. La peraule *storie* e ven dal grêc *ιστορία* (par latin *historia*), ven a stâi "une relazion des informazions su di une persone". I storics a otegnin informazions sul passât da diviersis gjenars di risultivis, cjapant dentri regjistrazions scritis, bêçs o altris ogjets, fabricâts, monuments e intervistis (storie orâl).

Le peraule "storie" al a ancje il significât di "conte leterarie" o in dut câs, di conte (orâl o ancje scrite) di acadiments imagjnaris.Cheste acetazion no sarâ spegade in cheste vôs, ancje se la storie tal sens, je ancje une "rifierte" elaborade cun l'imagjnazion e proponude a un public interessât di letôrs.

## [[Preistorie]]

*  Etât de Piere
*  Paleolitic
*  inferiôr
*  di mieç
*  superiôr
*  Mesolitic
*  Neolitic
*  Etât dal Bronç
*  Etât dal Fiâr

## [[Storie antighe]]

* Storie de Mesopotamie
* Antîc Egjit
* Antighe Grecie
* Rome antighe
* lis civiltâs de Indie
* Americhe precolombiane

## [[Etât di mieç]]

* Alte etât di mieç
* Basse etât di mieç
* Lote pes investiduris
* Crosadis
* Peste Nere
* Cavalîrs templârs
* Riforme Protestante

## [[Storie Moderne]]
* Scuvierte des Americhis
* Rinassiment
* Umanisim
* Vuere dai Trente Agns
* Rivoluzion francese
* Vuere di indipendence merecane
* Rivoluzion industriâl

## [[Storie Contemporanee]]
* Risuriment
* Panic finanziari merecan dal 1907
* Rivoluzion russe
* Prime Vuere Mondiâl
* Fassisim
* Comunisim
* Seconde Vuere Mondiâl
* Vuere frêde
2003

2002 < **2003** < 2004

## Acjadiments
* Graz e je la Capitâl europeane de culture

## Nassûts
* 28 di Dicembar - Vitorie di Savoie

## Muarts
* 1 di Zenâr - Giorgio Gaber, cantautôr e atôr talian
* 24 di Zenâr - Gianni Agnelli, imprenditôr talian
* 25 di Fevrâr - Alberto Sordi, atôr talian
* 28 di Avrîl - Ciccio Ingrassia, atôr talian
* 29 di Jugn - Katharine Hepburn, atore statunitense
* 4 di Lui - Barry White, cjantant statunitens
* 14 di Lui - Compay Segundo, musicist cuban dai Buena Vista Social Club
* 18 di Lui - Sandro Ciotti, radiocronist e gjornalist talian
* 11 di Setembar - Anna Lindh, politiche svedese

## [[Premis Nobel]]
* Pâs - Shirin Ebadi 
* Leterature - John Maxwell Coetzee
* Midisine - Paul C. Lauterbur, Sir Peter Mansfield
* Fisiche - Alexei A. Abrikosov, Vitaly L. Ginzburg, Anthony J. Leggett
* Chimiche - Peter Agre, Roderick MacKinnon
* Economie - Robert F. Engle, Clive W. J. Granger

## Variis

## Cjale ancje
* Storie an par an
Josef Marchet

**Josef Marchet** (Giuseppe Marchetti, Glemone ai 23 di Lui 1902 - Udin ai 8 di Mai 1966) al è stât plevan, insegnant, linguist, storiograf, storic e critic de art, leterât e in gjenerâl un dai plui impuartants pensadôrs furlans dal prin Nûfcent.

Al studià tal Seminari di Udin e tal 1925 al fo consacrât plevan. Intal 1935 si laureà in letaris classichis e modernis ae Universitât Catoliche di Milan, e daspò al fo mandât in Abissinie come capelan militâr. Tornât in patrie, al insegnà in diviersis scuelis, e tal 1944 al fo mandât al confin dal regjim fassist. Finide la vuere, al ispirà il grup poetic La Risultive e al deventà il plui grant sostenidôr e teoric de autonomie furlane in timps une vore dificii, rivendicant la lenghe furlane come mieç di comunicazion totâl.

Al fo ancje fondadôr e diretôr de Patrie dal Friûl, il prin setemanâl dut par furlan, dulà che al puartà indevant lis batais pal autonomisim; al fo ancje dal 1961 ae so muart diretôr di Sot la nape; al è ancje autôr de prime gramatiche de lenghe furlane, ancjemò vuê une vore impuartante; inte Cuintristorie dal Friûl al à tornât a lei la storie de regjon cence i condizionaments de storie e de propagande, dome dal pont di viste furlan.

## Leams esternis
* Centri interdipartimentâl pe ricercje su la culture e la lenghe dal Friûl "Josef Marchet"
* La patrie dal Friûl
Enzo Bearzot

**Enzo Bearzot** (Vuanis, 26 di Setembar 1927 - Milan, 21 di Dicembar 2010) al è stât un zuiadôr di balon e daspò alenadôr, e al è cognossût massime par vê puartât la nazionâl taliane di balon a vinci il campionât mondiâl tal 1982.

## Cariere come zuiadôr
Al scomençà a zuiâ inte scuadre dal paîs come median-difensôr, par passâ tal 1946 inte Pro Gurize, in serie B; daspò al à zuiât in serie A cun Inter, Catanie e Turin; il miôr risultât de cariere al fo une convocazion in nazionâl.

## Cariere come alenadôr

Finide la cariere di zuiadôr tal 1964, al imparà il mistîr come assistent di Rocco e di Fabbri tal Turin; daspò al jentrà tai cuadris federâi come alenadôr des zovanîls (in chê volte Under 23); daspò al fo promovût a assistent di Valcareggi e in seguit a vice dal so sucessôr, Fulvio Bernardini. Dopo dai mondiâi in Gjermanie dal 1974, al fo nomenât comissari tecnic insieme cun Bernardini, un rapuart durât fin tal 1977 cun tal mieç un faliment intes cualificazion al Europeo dal 1976. Il so lavôr al scomençave a viodisi sei tai mondiâi dal 1978, sei tal Europeo zuiât in Italie tal 1980, finûts ducj e doi al cuart puest. Ma il meracul, che nissun si spietave, al veve di rivâ tai mondiâi in Spagne dal 1982: passant parsore di dutis lis critichis dai gjornaliscj, che no viodevin ben lis sieltis dal ct e no pierdevin ocasion di dâi cuintri, la nazionâl rivà a vinci il titul fasint gjoldi dute la nazion.

Dopo di chest sucès la nazionâl no rivarà a cualificâsi tal 1984 e Bearzot al molà dut, ancje parcè che il mont dal balon al stave gambiant e nol jere plui chel che i plaseve viodi.

## Cariere
### Come alenadôr
#### Nazionâl
* 1969-1974 Italie (selezion semi professionistiche) 
* 1969-1975 Italie (under 23) 
* 1970 Italie (assistent di Ferruccio Valcareggi dilunc la Cope dal Mont) 
* 1974 Italie (assistent di Ferruccio Valcareggi dilunc la Cope dal Mont) 
* 1975-1977 Italie (responsabil tecnic cun Fulvio Bernardini) 
* 1977-1986 Italie(comissari tecnic) 
#### Palmarés internazionâl
* 1982 Campion dal Mont
(finâl Italie - Gjermanie = 3 - 1)

#### Club
* 1964-1967 Turin (categoriis inferiôrs) 
* 1967-1968 Turin (alenadôr dai portîrs de prime scuadre) 
* 1968-1969 Pro Prato AC 
#### Palmarés tai clubs:
* Nissun risultât
### Come zuiadôr
#### Palmarés internazionâl
* 1 presince in nazionâl (27 di Novembar dal 1955, Ongjarie-Italie 2-0)

#### Club
* 1946-1948 Pro Gurize (Serie B) 
* 1948-1951 Inter
* 1951-1954 Catanie
* 1954-1956 Turin
* 1956-1957 Inter 
* 1957-1964 Turin 
#### Palmarés tai clubs:
* Nissun risultât
Declarazion universâl dai dirits dal om

La **Declarazion universâl dai dirits umans** al è un document firmât a Parîs in France ai 10 di Dicembar 1948 e promovude dal ONU, che sburtà par fâle ricognossile e aplicâle in ducj i paîs dal mont.

## Storie e disvilups
Vignude fûr daspò dai crimins e des atrocitâts avignudis inte seconde vuere mondiâl, la Declarazion e fâs part dai documents fondamentâi pal ONU, insieme cul Statût inmaneât tal 1945. Di fat, al è un codiç etic di grandone impuartance, parcè che al è il prin document inte storie umane che al specifiche i dirits di ogni persone, cence distinzions di paîs o di religjon. Al è duncje il pont finâl di secui di discussion filosofichis su etiche e dirits, al cuâl a 'nd àn cjapât peraule personaçs filosofs come John Locke, Jean-Jacques Rousseau, Voltaire, Immanuel Kant, e lât indevant fin ae etât contemporanie; une grande influence e ven ancje de Declarazion dai dirits umans e dal citadin, inmaneade tal 1789 dilunc la Rivoluzion francese e i cui elements principâi a son stâts includûts in cheste cjarte. Altre ispirazion e je vignude dai Cutuardis ponts di Wooodrow Wilson (1918) e i cuatri pilastris des libertâts enunciâts inte Cjarte Atlantiche di Franklin D. Roosevelt e Winston Churchill intal 1941. Daspò di cheste Declarazion a son rivâts il Pat internazionâl sui dirits economics, sociâi e culturâi e il Pat internazionâl sui dirits civîi e politics, prontâts de Comission pai dirits umans e adotâts dal ONU ai 16 di Dicembar 1966. La Declarazion e je la base di un grum des concuistis civîls inte seconde metât dal XX secul, e la base ideâl de Cjarte dai dirits fondamentâi de Union Europeane che e je il fondament de Costituzion Europeane. 

## Struture de declarazion
La declarazion e je componude di un preambul e trente articui che a afermin i **dirits individuai**, **civîi**, **politics**, **economics**, **sociâi** e **culturâi** di **ogni uman**. La declarazion a pues jessi dividude par argoments: il preambul al elenche lis causis storichis e sociâls che a àn puartât ae necessitât di vê di un document di chest gjenar; i articui 1 e 2 a stabilissin i concets di base di libertât e avualiance (tornâts a cjapâ di chei tirâts fûr inte Rivoluzion francese); i articui dal 3 fintremai al 11 a stabilissin i dirits individuâi; i articui 12-17 a stabilissin i dirits di un uman tai confronts de comunitât; i articui 18-21 a esprimin chês che di solit a son clamadis "libertâts costituzionâls", ven a stâi libertâts di pensîr, opinion, fede e cussience, peraule, associazion pacifiche. I articui 22-27 a presentin i dirits economics, sociâi e culturâi; par finî, i articui 28-30 a stabilissin lis modalitâts gjenerâls di ûs di chescj dirits e dulà che no si pues aplicâju.

## Leams esternis
* La declarazion par furlan
Timp coordenât universâl

**-- ''T''  in UTC**
(Formâts di date e ore dal W3C)


Il **Timp coordenât universâl** (dispès in sigle **UTC**), cognossût ancje come *timp civîl*, al è il fûs orari di riferiment par ducj i fûs oraris dal mont. Al è stât metût dongje par sostituî il Timp medi di Greenwich (GMT), e al è ancjemò clamât GMT ogni tant. UTC no je une abreviazion, ma dome une variant di Timp Universâl, in curt UT, plui une C insomp, seguint il model des altris variantis dal Timp Universâl.

## Carateristichis
Rispiet al GMT, al è stât sielzût un non neutrâl, cence riferiments a un puest precîs, e in plui al è calcolât cun orlois atomics, invezit che cui moviments des stelis.

A cause dai ralentaments de rotazion de Tiere, il GMT al ritarde simpri rispiet al "timp atomic" UTC. Chest ultin al è tignût jentri 0,9 seconts, zontant o gjavant seconts ae fin di ogni mês se covente. I seconts di gambiâ a son calcolâts dal Servizi Internazionâl de Rotazion de Tiere, che al base i siei conts su lis misurazions de rotazion de Tiere

Pes sôs carateristichis, il timp UTC al pues jessi determinât cun massime precision nome daspò di chel moment, parcè che la misurazion uficiâl e je basade su l'osservazion des diferencis tra i variis orlois atomics atôr pal mont. Chest compit al spete al International Bureau of Weights and Measures (BIPM), ma il timp UTC pues jessi calcolât cuntune buine aprossimazion ancje se si à dome un grup isolât di grups di orlois atomics.

## Ûs su Internet
Citât di fondazion

Cun **citât di fondazion** si definissin ducj i paîs, lis citâts, ducj i puescj nassûts no dibessôi, ma cun tun progjet urban ben definît, e tirâts sù partint des parts principâls, che par chest motîf e vegnin clamadis "nucli di fondazion".

In Italie cun cheste espression dispès si clamin, par antonomasie, i paîs e lis citâts fondadis tal timp dal fassisim, tai agns trente dal XX secul.

Chi indenant i paîs e lis citâts fondadis tal Lazio:

*1927 Borc Podgora                            (comun di Latine)
*1927 Maccarese                                (centri comunâl)
*1927 San Cesareo                              (centri comunâl)
*1927 Acilia                                   (comun di Rome)
*1929 Borc Sabotino                           (comun di Latine)
*1929 Borc Grappa                             (comun di Latine)
*1929 Borc Sant Michêl                        (comun di Latine)
*1929 Doganella di Ninfa                       (comun di Sermoneta - comun di Cisterna di LT)
*1931 Borc Isonzo                             (comun di Latine)
*1931 Borc Piave                              (comun di Latine)
*1931 Borc Carso                              (comun di Latine)
*1932 Latine (za Litorie)                    (centri comunâl e provinciâl)
*1933 Borc Pasubio                            (comun di Pontinia)
*1933 Borc Bainsizza                          (comun di Latine)
*1933 Borc Faiti                              (comun di Latine)
*1934 Sabaudia                                 (centri comunâl)
*1934 Vilagjo Latina Scalo                   (comun di Latine)
*1934 Borc Flora                              (comun di Cisterna di Latina)
*1935 Borc Sant Donat                         (comun di Sabaudia)
*1935 Pontinia                                 (centri comunâl)
*1935 Borc Vodice                             (comun di Pontinia)
*1935 Borc Hermada                            (comun di Terracina)
*1935 Borc Montenero                          (comun di San Felice Circeo)
*1935 Aprilie                                  (centri comunâl)
*1937 Guidonia                                 (comun di Guidonia Montecelio)
*1939 Pomezia                                  (centri comunâl)
Comunitâts venetopontinis

Con cheste espression si clamin lis comunitâts dai pionîrs colonizadôrs de planure pontine, in mût particolâr lis comunitâts nassudis inte aree fonzade, intes Citâts di fondazions, subit daûr de bonifiche fassiste.

La peraule "venetopontine" e ven fûr par la predominance, in chiscj grups di colonizadôrs, di aradôrs di provenience venete, ma ancje pe iniziâl prevalence, in chistis comunitâts, de fevelade venete.

La peraule e je dispès usade, in sense plui gjenerâl, a segnâ la intere coletivitât dai colonizadôrs di provenience setentrionâl, ma ancje in sens plui particulâr a segnâ "lis singulis comunitâts", relatîf ai variis centris fondâts. 

In chest ultin sens, al dì di vuê dispès si use dî "comunitât venetopontine" par indicâ lis comunitâts dai "Borcs" rurâi, dulà che e son ancjemò vîfs un grum dai caratars natîfs de comunitâts prin de migrazion: in te tradizion, in te cusine, in te fevelade, in te educazion.

Lis comunitâts venetopontinis a son nassudis (o "fondadis") di colonizadôrs massime venits, furlans, ferarês, e par un piçul toc lepins, in te aree pontine spudat; invezit te campagne romane (comun di Aprilie e comun di Pomezia) a jerin ancje colonizadôrs che vignivin de Romagn e ancje emigrâts trentins in Bosnie e Romania, fats daspò tornâ indaûr in Italie dal fassisim.

La nassince e il condurà des comunitâts cun caratars e tradizions propis, e cuntune fevelade prin venetofone, e je podude sucedi propite intes "citâts gnovis", principalmentri pe fusion des tradizions venitis, furlanis e feraresis.

## I lûcs de lis comunitâts venetopontinis

*Latine
*Aprilie
*Sabaudia
*Pontinia
*Borc Faiti
*Borc Carso
*Borc Sabotino
*Borc Flora
*Borc Montello
*Borc Podgora
*Borc Bainsizza
*Borc Santa Maria
*Borc Grappa
*Borc Vodice
*Borc Hermada
*Borc Montenero
Istât

L**'Istât** al è une des cuatri stagjons tal emisferi temperât. Dal pont di viste astronomic, l'Istât al scomence ai 21 di Jugn (solstizi di Istât) e al finìs ai 22 di Setembar (ecuinozi de Sierade); dal pont di viste meteorologjic, invezit, al scomence ai 1 di Jugn e a finìs ai 31 di Avost. In chest periodi, inte zone artiche, e je une iluminazion par dut il dì (24 oris); intal emisferi boreâl lis gnots a son plui curtis des zornadis, e par chest il clime al è plui cjalt, invezit tal emisferi austrâl al sucêt il contrari, e difat in chest periodi al è Invier.

La peraule istât e ven dal latin *aestas*, di *aestus* = calôr.

## Cjale ancje
* Istât di Sant Martin
*Sierade
*Invier
*Vierte
Sierade

La **sierade** (o ancje **autun**) e je une des cuatri stagjons tal emisferi temperât. Dal pont di viste astronomic, la sierade a scomence ai 22 di Setembar (ecuinozi de Sierade) e a finìs ai 21 di Dicembar (solstizi di Invier); dal pont di viste meteorologjic, invezit, e scomence ai 1 di Setembar e finìs ai 30 di Novembar e je caraterizade di ploiis abondantis e di une gjenerâl diminuzion des temperaduris. Tal emisferi austrâl invezit cheste stagjon e cuvierç i mês di Març, Avrîl e Mai.

Inte art, e je une stagjon une vore simboliche, leade ae etât madure, ae riflession e ancje ae malinconie.

## Cjale ancje

* Invier
* Istât
* Vierte
Nadâl

Il **Nadâl** e je la fieste cristiane plui impuartante dopo de Pasche. E cole ai 25 di Dicembar (ai 7 di Zenâr intes Glesiis orientâls), celebre la nassude di Jesus di Nazaret e il so non al ven dal latin *Natale Christi*.

## Significât religjôs
Il Nadâl al conclût al periodi dal Avent e no rapresente la date precise de nassude di Jesus, ma dome une zornade simboliche. Secont la tradizion de glesie latine a son 3 messis par Nadâl: *ad noctem* (a miezegnot), *in aurora* (cuant ch'al ven dì) e *in die* (vie pal dì).

## Intes tradizions furlanis
Il Nadâl al è in gjenar considerât il timp dai regâi, metûts atôr dal arbul di Nadâl. Une volte e jere ancje la tradizion dal **nadalin**, une çoche (dispès agace o morâr) che si meteve sul fogolâr e veve di durâ fin ae Epifanie, cuant che la parone di cjase la distudave cul aghe benedete, in mût di puartâ fortune par dut al an. A Nadâl i fruts usavin ancje lâ pes cjasis cuntun baston cun insomp une stele a domandâ cualchi dolçut o un doi francs in cambi di un auguri di bon proseguiment e di cualchi cjant.

## Intal timp indaûr

Il tiermin Nadâl al ven fûr dal latin "***Natalis***" che al significhe natalizi ven a stâi relatîf a la nassite.

I romans a dopravin chest tiermin par tantis lôr fiestis.

Il 25 di dicembar a vevin la fieste dedicade a la nassite dal Soreli, il "Dies Natalis Solis Invicti".
Vierte

La **Vierte** (o mancul doprât **Primevere**) e je une des cuatri stagjons tal emisferi temperât. 

Dal pont di viste astronomic, la vierte a scomence tal emisferi boreâl ai 21 di Març (ecuinozi de Vierte) e e finìs ai 21 di Jugn (solstizi di Istât); dal pont di viste meteorologjic, invezit, e scomence ai 1 di Març e finìs ai 30 di Mai (tal emisferi austrâl e cuvierç invezit i mês di Setembar, Otubar e Novembar) e je caraterizade da lis temperaduris che tornin a lâ sù daspò dal Invier e da une rinassude de nature. 

Ancje la Primevere (come lis altris stagjons) al è un periodi simbolic ch'e à ispirât schiriis di artiscj (baste pensâ a La primevere di Antonio Vivaldi, la primevere di Sandro Botticelli e cussì indevant).

## Cjale ancje

*Istât
*Sierade
*Invier
2006

2005 < **2006** < 2007

## Acjadiments
### In Friûl

* Fevrâr - Giorgio di Centa, che al sta a Trep di Cjargne al vinç dôs medais di aur: chê de stafete 4x10 km (ai 19 di Fevrâr, insieme cun Fulvio Valbusa, Cristian Zorzi e Pietro Piller Cottrer) e chê de 50 chilometris di font (ai 25 di Fevrâr, ultime zornade des Olimpiadis). Fieste in Cjargne
* 26-27 di Fevrâr – Referendum pal passaç di Cint, Pramaiôr, Gruâr e Tei al Friûl-Vignesie Julie. Vinç pardut il sì, ma dome a Cint si rive al *quorum*
* 22 di Març - Lis Acuilis FVG di Pontebe, scuadre di hockey su glaç a vincin il campionât di A2 ae seconde partecipazion: la scuadre e jere nassude daspò des Universiadis dal 2003
9-10 di Avrîl: elezions: inte provincie di Udin al vinç al prin turni Marzi di Strassolt, rapresentant dal centri-drete; inte provincie di Gurize al vinç il centri-çampe cun Enrico Gherghetta, al balotaç. A Pordenon al torne a jessi elet sindic Sergio Bolzonello, sostignût dal centri-çampe.
* 6 di Mai – a scomencin lis rievocazions dal taramot dal 1976
* 3 di Lui – il comitât vît dal Ministeri de Agriculture al aprove il gnûf non dal Tocai: al sarà “Friulano”. Dal 1 di Avrîl dal 2007 il non Tocai al podarà vignî doprât dome pal vin dolç ongjarês
* 14-17 di Setembar – Si ten la XII edizion di Friuli DOC
* 16 di Otubar – al mûr a dome 23 agns Jonathan Tabotta, buiês, ex campion di ciclo cross
* 4 di Otubar – Chiara Cainero, di Udin, e vinç la Cope dal Mont di skeet (tîr cu la sclope)

### Ator pal mont
* 9 di Lui - Le scuadre taliane di balon a Berlin in te finâl cuintri le France, e vinç pe cuarte volte,il titul mondiâl.
* 30 di Dicembar - Saddam Hussein, za ditatôr dal Iraq, al ven justiziât: al ven picjât di matine a dore.

## Nassûts

## Muarts
### In Friûl
* 23 di Zenâr - Amedeo Giacomini, poete (n. 1939)
* 30 di Avrîl – Elio Bartolini, un dai plui impuartants leterâts dal Friûl (n. 1922)
* 28 di Otubar – Al mûr a 84 agns l'architet di Spilimberc Gianni Avon, nassût ai 29 di Mai dal 1922

### Atôr pal mont
* 15 di Setembar - Oriana Fallaci, scritore taliane
* 12 di Novembar - Mario Merola, atôr talian
* 23 di Novembar - Philippe Noiret, atôr francês
* 10 di Dicembar - Augusto Pinochet, gjenerâl cilen
* 26 di Dicembar - Gerald Ford, politic statunitens
* 30 di Dicembar - Saddam Hussein, politic irachen

## [[Premis Nobel]]

* Pâs - Andrew Fire, Craig Mello
* Leterature - Orhan Pamuk
* Midisine - Muhammad Yunus
* Fisiche - John Mather e George Smoot
* Chimiche - Roger Kornberg
* Economie - Edmund S. Phelps

## Variis

## Cjale ancje
* Storie an par an